L’alcalde i la regidora de Sanitat es reuneixen amb els responsables mèdics de l’Arnau de Vilanova per a agilitar les urgències dels centres de salut de Burjassot
2025-07-24

L’alcalde de Burjassot, Rafa García, s’ha reunit aquest matí, juntament amb la regidora de Sanitat, Mª Carmen Hortelano, amb Juan Domene, gerent de l’Hospital Arnau de Vilanova-Llíria, Amparo Sánchez, directora Mèdica d’Atenció Primària de l’Arnau de Vilanova-Llíria, i Carlos Herrero, director d’Infermeria de Primària de l’Arnau de Vilanova-Llíria, amb l’objectiu de dur a terme la revisió en profunditat que s’havia sol·licitat referent a l’atenció mèdica en el municipi de Burjassot.

En la reunió s’ha transmés la bona voluntat per part dels responsables mèdics d’engegar de forma immediata està revisió, que afectarà principalment al funcionament de les urgències en els centres de Burjassot i als temps d’espera que s’havien dilatat quant a l’atenció d’urgències es refereix.

Així mateix, s’han revisat protocols d’actuació i temes organitzatius interns que afecten als centres de salut de Burjassot i que es van a revisar també per a augmentar l’eficàcia de cara als ciutadans i els usuaris dels centres. Per part de l’alcalde de Burjassot “la reunió ha sigut molt positiva i estem convençuts que els canvis es notaran ràpidament, ja que la predisposició i les ganes són totals. La implicació està sent molt important i per tant les solucions seran molt beneficioses per a tots els usuaris dels centres”.

Mª Carmen Hortelano ha afirmat que “tal i com plantejàrem en el ple passat, ja estem actuant sobre aquest tema i creiem que aquesta rapidesa i la resposta per part dels responsables tècnics ens permetrà donar solució als desajustos que hi havíem detectat. És important estar tots treballant en la mateixa línia, i els primers beneficiats seran els nostres veïns i veïnes, així com els propis usuaris dels centres de salut”.